**ΔΕΛΤΙΟ ΤΥΠΟΥ**

**Η winbank της Τράπεζας Πειραιώς αναβαθμίστηκε και προσφέρει νέες μοναδικές δυνατότητες**

H Τράπεζα Πειραιώς, εφαρμόζοντας το πλάνο ψηφιακού μετασχηματισμού, εμπλουτίζει συνεχώς τις online υπηρεσίες της για την άνετη και ταχεία κάλυψη των αναγκών των πελατών της μέσω της winbank web banking και του winbank mobile app με νέες μοναδικές δυνατότητες, χωρίς να είναι απαραίτητη η προσέλευση σε κατάστημα.

Οι δυνατότητες αυτές ολοκληρώνονται αποκλειστικά μέσα στα ψηφιακά κανάλια (winbank web banking & winbank app), χωρίς την ανάγκη επίσκεψης σε κατάστημα σε κανένα στάδιο της διαδικασίας.

Πιο συγκεκριμένα, οι νέες μοναδικές δυνατότητες είναι:

* **Προσθήκη συνδικαιούχου (web / mobile)** – Έως σήμερα η προσθήκη συνδικαιούχου απαιτούσε την ταυτόχρονη επίσκεψη όλων των δικαιούχων του λογαριασμού σε κατάστημα. Με τη νέα, μοναδική για την ελληνική τραπεζική αγορά λειτουργικότητα, οι χρήστες winbank μπορούν να προσθέτουν νέους συνδικαιούχους στον καταθετικό τους λογαριασμό, μέσω μιας εξ ολοκλήρου online διαδικασίας από το winbank web και το νέο winbank mobile app. H φιλική και ασφαλής διαδικασία, ολοκληρώνεται με την αποδοχή όλων των υφιστάμενων δικαιούχων κάθε λογαριασμού, χωρίς επίσκεψη σε κατάστημα.
* **Μετατροπή συναλλαγής σε δόσεις με πιστωτική κάρτα)** – Ήδη από τον Ιούνιο του 2022, η Τράπεζα Πειραιώς μέσω της winbank προσφέρει στους πελάτες τη δυνατότητα να μετατρέψουν σε δόσεις τις εφάπαξ συναλλαγές που πραγματοποιούν με την πιστωτική τους κάρτα. Πρόκειται για έναν καινοτόμο και ευέλικτο τρόπο πληρωμής, που διευκολύνει τον οικονομικό προγραμματισμό των κατόχων πιστωτικών καρτών στις καθημερινές τους αγορές και υποχρεώσεις επιτρέποντάς τους να πληρώνουν με δόσεις, ακόμη και στην περίπτωση που η επιχείρηση με την οποία πραγματοποιούν τη συναλλαγή δεν δίνει τη δυνατότητα δόσεων.
* **Μετατροπή συναλλαγής σε δόσεις με χρεωστική κάρτα** – Η Τράπεζα Πειραιώς προσφέρει στους πελάτες της για πρώτη φορά στην ελληνική αγορά, τη δυνατότητα μετατροπής σε δόσεις, αγορών που έχουν πραγματοποιήσει με τη χρεωστική τους κάρτα, σε όλες τις κατηγορίες επιχειρήσεων. Η νέα λειτουργικότητα «Μετατροπή Συναλλαγής σε Δόσεις» με χρεωστική κάρτα, αποτελεί μία εναλλακτική πρόταση πληρωμής σε πελάτες που επιθυμούν να εξυπηρετηθούν με τη δυνατότητα δόσεων για αγορές μικρής αξίας που πραγματοποιούν με την χρεωστική τους κάρτα, εξασφαλίζοντας ρευστότητα και ευελιξία αποπληρωμής, σε μεταγενέστερο από την αγορά χρόνο. Είναι διαθέσιμη μέσω winbank web banking και της νέας winbank app εφαρμογής.
* **Ψηφιακός βοηθός winbank virtual assistant (web / mobile)** – Η Τράπεζα Πειραιώς είναι η μοναδική Τράπεζα στην Ελλάδα που προσφέρει στο web και μέσω mobile εφαρμογής, ψηφιακό βοηθό που είναι διαθέσιμος 24Χ7 και απαντά σε οποιοδήποτε ερώτημα του πελάτη αφορά την winbank. Ο πελάτης έχει την δυνατότητα να δώσει ανατροφοδότηση σχετικά με την απάντηση που έλαβε στο ερώτημά του, για να αξιοποιηθεί στην περαιτέρω εκπαίδευση του ψηφιακού βοηθού έτσι ώστε να προσφέρει ακόμα καλύτερες απαντήσεις.

Η Τράπεζα Πειραιώς θα συνεχίσει να εμπλουτίζει τα ψηφιακά κανάλια της winbank (web banking / mobile app) με νέες δυνατότητες και λειτουργίες, προσφέροντας στους πελάτες ολοένα αυξανόμενη ευκολία στην σχέση τους με την Τράπεζα, είτε αφορά την απόκτηση νέων προϊόντων και για υπηρεσίες που μπορεί να ολοκληρώσει μόνος του ο πελάτης χωρίς την ανάγκη επίσκεψης στο κατάστημα ή επικοινωνίας με την εξυπηρέτηση πελατών.

**Αθήνα, 10 Ιουλίου 2023**